stanford-oval/wikipedia huggingface dataset:
Petiveriaceae
Luokittelu > Suvut

Heimossa on yhdeksän sukua ja 13 lajia.
Suvut:
Gallesia Casar
Hilleria Vellozo (synonyymi: Mohlana Martius)
Ledenbergia Moquin (synonyymi: Flueckigera O. Kuntze)
Monococcus F. Mueller
Petiveria L.
Rivina L. – verimarjat
Schindleria H. Walter
Seguieria Loefling
Trichostigma A. Richard (synonyymi: Villamilla Ruíz & Pavón)
Petiveria alliacea
Hilleria latifolia
Ledenbergia seguierioides
Trichostigma peruvianum
Petiveria ja Gallesia ovat sipulintuoksuisia. Suvuissa Monococcus ja Petiveria on neljä kehälehteä, joiden asema on erilainen (diagonaalinen) kuin muissa heimon suvuissa (ortogonaalinen). Petiveria-suvun siemenaiheen sydän eli nukellus on erilainen kuin muiden sukujen.
Aiheesta muualla

Suomen Lajitietokeskus: Petiveriaceae
Salome Bey

Salome Bey (10. lokakuuta 1939 Newark, New Jersey – 9. elokuuta 2020) on yhdysvaltalaissyntyinen kanadalainen laulaja, näyttelijä ja lauluntekijä. Hän esiintyi vuosina 1957–1966 eri puolilla Yhdysvaltoja sisarensa Geraldine ja veljensä Andy Beyn kanssa Bey Sisters -nimisen kokoonpanon jäsenenä. Vuonna 1966 Salome Bey asettui Torontoon, jossa hän oli ensimmäistä kertaa esiintynyt vuonna 1961. Hän saavutti suosiota esiintymällä etenkin musikaaleissa.
Bey sai Obie-palkinnon vuonna 1972. Hänestä tehtiin Kanadan ritarikunnan kunniajäsen vuonna 2005. Lisäksi hän on muun muassa saanut Montrealin Black Theatre Workshopin Martin Luther King Jr. -palkinnon elinikäisistä saavutuksista (1996).
Piippuruohokasvit

| Piippuruohokasvit |
| --- | --- |
 Lännenpiippukukka (Aristolochia macrophylla)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Yläluokka::  Euphyllophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Ylälahko::  Magnolianae
Lahko::  Piperales
Heimo::  Piippuruohokasvit Aristolochiaceae  Juss.
Synonyymit
 Asaraceae Vent.  Hydnoraceae C. Agardh  Lactoridaceae Engler, nom. cons. 
Katso myös
   Piippuruohokasvit Wikispeciesissä   Piippuruohokasvit Commonsissa 
Infobox OKNimi-testi OK: 
Piippuruohokasvit eli piippukukkakasvit (Aristolochiaceae) on laajalle levinnyt, muttei kovin monilajinen kasviheimo koppisiemenisten Piperales-lahkossa.
Tuntomerkit

Suurin osa piippuruohokasveista on enemmän tai vähemmän ruohovartisia ja melko usein köynnöksiä. Kasveissa on flavonoleja. Hankaversojen esilehtiä on vain yksi, ja se sijaitsee päärangan puolella (adaksiaalisesti). Lehdet ovat korvakkeettomia, kourasuonisia, ehytlaitaisia. Kukinto on viuhkomainen, ja kukat ovat melko kookkaita ja periaatteessa säteittäisiä, kolmilukuisia. Kehä on yksikiehkurainen, siinä on kolme yhteen kasvanutta lehteä. Heteitä on kuusi, ja ne ovat ryhmittyneet kehälehtivastaisiksi pareiksi; heteet ovat toisinaan palhottomia, ja lokeroside (konnektiivi) on kärjestään laajentunut. Emilehdet ovat periaatteessa erillisiä, vaikka sikiäin onkin kehänalainen. Sikiäimessä on paljon siemenaiheita. Hedelmä on tuppilo, ja siemenissä on öljyinen ravintovarasto (endospermi). Alkio on erilaistumaton.
Levinneisyys

Piippuruohokasveja tavataan miltei koko maapallolla arktisia alueita lukuun ottamatta.
Luokittelu

Piippuruohokasveihin kuuluu 7–9 sukua ja 490 lajia, jotka ryhmittyvät neljäksi kehityshaaraksi. Erilaistuminen niiksi alkoi tuoreimmanselvennä arvion mukaan noin 103,4 miljoonaa vuotta sitten. Lactoris-suku ja alaheimot Hydnoroideae ja Aristolochioideae muodostavat yhteisen kehityslinjan (kladin), jota luonnehtivat varsijatkoinen kasvutapa ja lehtihankainen kukinto, jossa on selvästi erottuvat alalehdet. Lactoripollenites-fossiilit ovat levinneet laajalle muun muassa Lounais-Afrikan myöhäisliitukautisissa ja Australian oligoseenikauden kerrostumissa; niiden ikä vanhimmillaan on noin 92 miljoonaa vuotta.
Luokittelu > Alaheimo Asaroideae O. C. Schmidt

Kasvit ovat juurakollisia. Luotti on nystyinen. Hedelmä on verhiöllinen.
Alaheimossa on kaksi sukua, joissa 75 lajia pohjoisen pallonpuoliskon lauhkeassa vyöhykkeessä, erityisesti Itä-Aasiassa. Taponlehtien (Asarum) suvussa on 70 lajia, suvussa Saruma viisi. Jälkimmäisen kukassa kehä on erilaistunut verhiöksi ja teriöksi.
Luokittelu > Alaheimo nimeämätön: Lactoris fernandeziana

Laji on pieni, karvaton pensas, jonka varressa on kivisoluja (sklereidejä). Lehdet ovat pieniä ja sijaitsevat kahdessa rivissä. Lehtilapa on soikea ja lähes sulkasuoninen. Korvake on tuppimainen ja sijaitsee ruodin sisäpuolella intrapetiolaarisesti ja on kiinnittynyt ruotiin. Esilehdet sijaitsevat päärangan puolella. Pensas on sekasopuinen tai kaksikotinen. Kukinto on haarova ja pienikukkainen. Kehä on kolme- ja erilehtinen, hetiö kaksikiehkurainen, ja siinä on kuusi hedettä. Kolme emilehteä ovat erillisiä, ja kussakin on 4–8 riippuvaa ja pitkävartista siemenaihetta.
Lactoris fernandeziana kasvaa nykyään vain Chileen kuuluvilla Juan Fernándezin saarilla. Fossiileja tunnetaan eri puolilta maailmaa.
Luokittelu > Alaheimo Hydnoroideae Walpers

Kasvit ovat toisten kasvien juurissa loisivia, lehtivihreättömiä ja juurakollisia. Niiden korkkisolukko on hyvin kehittynyttä, ja kasvissa on myös limasoluja. Lehdet puuttuvat. Kukat kehittyvät juuriin, joiden sisältä ne nousevat maan pinnalle. Ne ovat kookkaita, 3–5-lukuisia ja säteittäisiä. Kehä on sisäpinnaltaan hyvin paksu ja meheväselvennä, värikäs, ulkopinnaltaan ruskehtava ja rosoinen. Heteet kiinnittyvät kehälehtiin ja ovat yhteen kasveita, ja ponnet ovat monilokeroisia. Joskus kukassa on myös syväliuskaisia ja kielekemäisiä joutoheteitä. Kehänalaisessa sikiäimessä on lamellimaiset, laita- tai kärki-istukat, ja sen kärjessä on vartaloton, leveä ja tyynymäinen luotti. Siemenaiheet ovat suoria ja yksikalvoisia. Hedelmä on marjamainen ja runsassiemeninen (noin 90 000 siementä), toisinaan enemmän tai vähemmän kansiluomainen. Siemenessä on ravintovarastona endospermin lisäksi ulkovalkuiainen eli perispermi.
Alaheimon kahteen sukuun kuuluvat seitsemän lajia kasvavat Arabian niemimaalla, Afrikassa, Madagaskarilla sekä Costa Ricassa ja Etelä-Amerikan eteläosassa.
Luokittelu > Alaheimo Aristolochioideae Link

Kasvit ovat puuvartisia, enimmäkseen liaaneja tai ruohovartisia köynnöksiä, joskus pensaita tai ruohoja. Ne sisältävät eräitä alkaloideja, piipitoisten solujen ryhmiä ja usein oksalaattikiteitä. Karvat ovat koukkumaisia. Lehtihangoissa on useita silmuja, ja niistä kehittyvien haarojen esilehdet ovat hyvin kehittyneitä ja korvakemaisia. Lehtilapa on tavallisesti ehyt, joskus liuskainen, ja lehtikanta on U:n tai V:n muotoinen. Kukka-aiheet ovat vastakohtaisia, ja piippuköynnöksillä (Aristolochia) täysin kehittynyt kukkakin on vastakohtainen. Heteitä on 3–40 tavallisesti kahdessa kiehkurassa. Siitepölyhiukkasessa ei ole itureikiä eikä -rakoja. Sikiäin on yhdislehtinen, 2–6 emilehdestä muodostunut, kärjestä kuroutunut. Hedelmä on liiteluomainen kota, joskus lohkohedelmä tai marja, verhiötön. Siemenet ovat siivellisiä, joskus vaipallisia.
Alaheimo kasvaa tropiikissa, mutta myös lauhkeassa vyöhykkeessä. Afrikassa ja Madagaskarissa alaheimo on suhteellisen vähän edustettuna, ja Pohjois-Australiassa on vain muutama laji.
Sukujen rajaamisen suhteen on alaheimon systematiikassa erimielisyyttä: niitä voidaan erottaa kahdesta viiteen. Lajeja tunnetaan 405. Runsaslajisimmat suvut ovat Howardia (150 lajia), piippuköynnökset (Aristolochia, 120 lajia) ja Isotrema (50 lajia).
Luokittelu > Suvut

Piippuruohokasvien heimoon kuuluvat seuraavat suvut:
Aristolochia L. – piippuköynnökset eli piippukukat
Asarum L. – taponlehdet
Hydnora Thunb.
Lactoris Phil.
Pararistolochia Hutch. & Dalziel
Prosopanche de Bary
Saruma Oliv.
Thottea Rottb.
Kuvia

Apama siliquosa, joka viedään nykyään Thottea-sukuun.
Asarum asaroides -taponlehtilaji, tyvellä kukka
Pararistolochia goldieana
Saruma henryi
Hydnora africana -lajin kukkia
Lactoris fernandeziana
Salome (opetuslapsi)

Salome oikealla.
Salome oli Jeesus Kristuksen seuraaja. Hän oli Sebedeuksen vaimo, Jaakob vanhemman ja Johanneksen äiti.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Salibandyliigan kausi 2010–2011

Salibandyliigan kausi 2010–2011 oli salibandyliigan 25. kausi. Miesten sarjan hallitsevana mestarina kauteen lähti helsinkiläinen SSV eli Salibandyseura Viikingit, joka voitti kauden päätteeksi viidennen perättäisen mestaruutensa. Runkosarjan voitti SC Classic Tampereelta.
Räpylä (käsine)

Baseball-räpylä
Pesäpallo-räpylä
Räpylä on pesäpallossa, baseballissa ja softballissa käytettävä käsine
pallon kiinniottamiseen. Myös jääkiekossa ja kaukalopallossa maalivahti käyttää räpylää. Räpylöitä suunnitellaan sekä oikea- että vasenkätisille. Suomessa pesäpalloräpylöitä valmistaa esimerkiksi Karhu ja J-Pesis[lähde? ].
Pesäpalloräpylän rakenne

Pesäpalloräpylän valmistusmateriaalina toimii nahka. Räpylän eri osien koko voi vaihdella sen mukaan, minkälainen pelaaja räpylää käyttää. Esimerkiksi junioreille suunnatuissa räpylöissä rakenne voi olla pienempi ja pussiosa suurempi, kuin aikuisten mallissa. Junioripelaajien räpylöissä pienempi kämmenosa sopii paremmin pieneen käteen ja suurempi pussiosa helpottaa lyönnin kiinni ottamista.
Aikuisten räpylämalleissa räpylän rakenne on kovempi kuin junioreiden malleissa, sillä kovat lyönnit vaativat myös kovemman kiinniottomateriaalin. Junioreiden räpylät valmistetaan usein aikuisten räpylöitä pehmeämmästä nahasta.
Richard Conte

Richard Conte 1945.
Richard Conte (alkuaan Nicholas Peter Conte; 24. maaliskuuta 1910 Jersey City, Yhdysvallat – 15. huhtikuuta 1975 Los Angeles, Yhdysvallat) oli yhdysvaltalainen näyttelijä. Hän näytteli monissa elokuvissa 1940-luvulta 1970-luvulle, joukossa Sininen gardenia, Hyökkäys merellä, Itken vasta huomenna, Kovat kaverit ja Kummisetä.
Aiheesta muualla

Richard Conte Internet Movie Databasessa. (englanniksi)
Runo (etunimi)

| Runo |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  15. huhtikuuta
Muunnelmia:  –
Vastineita eri kielissä:  –
Nimen alkuperä:  Runar
Infobox OKNimi-testi OK: 
Runo on suomalainen etunimi. Se oli Suomen almanakassa vuosina 1908–1928 15. syyskuuta.
Runo on alun alkaen johdettu nimestä Runar; siten se ei merkitykseltään liity runouteen.
Ortodoksisessa kalenterissa Runon nimipäivä on 15. huhtikuuta, ja siihen liittyvä pyhä on apostoli Trofimos.
Käyttö

Digi- ja väestötietoviraston tietojen mukaan Runo on Suomessa annettu etunimeksi noin 275 miehelle ja ainakin 32 naiselle.
Tunnettuja Runoja

Runo Mark Cairenius, kunnanarkkitehti ja henkirikollinen
Runo K. Kurko, Suomen Kansallisen Kivääriyhdistyksen puheenjohtaja
Runo Wiberg, eversti ja rykmentin komentaja
Roswell (New Mexico)

| Roswell |
| --- | --- |
 lippu

 Koordinaatit: 33°23′14″N, 104°31′41″W 
Valtio:  Yhdysvallat
Osavaltio:   New Mexico
Piirikunta:  Chaves
Hallinto:  
 – Pormestari:  Dennis J. Kintigh
Pinta-ala:  
 – Kokonaispinta-ala:  75 km²
 – Josta vettä:  0,1 km² 
Korkeus:  1 089 m
Väkiluku (2010):  48 366
Aikavyöhyke:  UTC-7
Lempinimi::  All America City
 
 http://www.roswell-nm.gov/ 
Infobox OKVirheellinen NIMI-arvo: 
Roswell on noin 48 000 asukkaan (2013) kaupunki New Mexicossa, Yhdysvalloissa. Roswell on Chavesin piirikunnan pääkaupunki. Kaupunki on perustettu vuonna 1891. Kaupungin pinta-ala on 77,3 km², josta vettä on 0,10 km² (2010).
Paikkakunta on tullut tunnetuksi sinne väitetyn pudonneen ufon vuoksi vuonna 1947. Mysteeri tunnetaan nimellä Roswellin tapaus.
Historia

Ensimmäiset valkoihoiset uudisraivaajat saapuivat seudulle Missourista 1865. Paikan nimeksi annettiin Missouri Plaza. Uudisasukkaat joutuivat kuitenkin jättämään paikan veden puutteen takia.
Vuonna 1869 nebraskalainen liikemies Van C. Smith ja hänen liikekumppaninsa Aaron Wilburn rakensivat nykyisen Roswellin paikalle kaksi savitiilistä taloa. Taloissa toimi aluksi kauppa (myöhemmin myös posti); lisäksi niissä oli yöpymistiloja. Espanjalaisten keskuudessa paikka tunnettiin nimellä Rio Hondo, alueen joen mukaan. Van C. Smith oli lakimies Roswell Smithin poika. Hän antoi kaupungille isänsä nimen. Kun postikonttori perustettiin vuonna 1873, Roswell-nimi virallistettiin.
Väestö

Latinojen (mitä tahansa rotua; alkuperä espanjankielisessä Latinalaisessa Amerikassa tai Espanjassa) osuus väestöstä on 53,4% (2010).
Maantiede

Roswellin kesät ovat kuumat ja talvet viileät. Kesällä Pohjois-Amerikan monsuunin aikana alueella on ukkosmyrskyjä ja runsaita vesisateita. Korkein tilastoitu lämpötila on 46 °C (1994) ja alhaisin –31 °C (1933, 1962). Lumisateet ovat tavallisia talvikuukausina.
Roswellin Ufo-tapaus

Ufologit ja suuri yleisö ovat olleet vuosia kiinnostuneita Roswellin tapauksesta: aiheesta on tehty niin monia kuvitteellisia kirjoja, tv-sarja joka näkyi MTV3-kanavalla ja TV-elokuvia kuin vakavampia tutkimuksiakin. Roswellin kaupungille ufoturismista on tullut huomattava tulonlähde.
Main Street
Chavesin oikeustalo
Lentävä lautanen McDonald's
Wikimedia Commonsissa on kuvia tai muita tiedostoja aiheesta .
Rönnäsin Saaristomuseo

| Saaristomuseo |
| --- | --- |
Tyyppi:  Museo 
Osoite:  Museotie 1, 07750 Loviisa  
Sijainti:  Loviisa 
Koordinaatit:  60°21′50″N, 26°02′56″E
 fiSaaristomuseo 
  
Rönnäsin Saaristomuseo (ruots. Skärgårdsmuseet i Rönnäs) on Saaristomuseoyhdistyksen (ruots. Skärgårdsmuseiföreningen) Loviisassa ylläpitämä paikallinen, kulttuurihistoriallinen museo. Museon perusnäyttelyssä esitellään muun muassa Itäuusmaalaisen saariston elinkeinoja ja kulttuuria sekä veneitä ja niiden rakentamista. Saaristomuseon julkaisusarjassa Båtar julkaistaan vene-aiheisia tutkielmia. Museo on avattu vuonna 1985.
Aiheesta muualla

Itä-uudenmaan museot (Arkistoitu – Internet Archive)
Rönnskärin majakka

Rönnskärin majakka
| --- | --- |
Sijainti:  Rönnskär, Kirkkonummi Suomi
Vesistö:  Suomenlahti 
| --- | --- |
Korkeus:  27  m, 15  m  
Materiaali:  luonnonkivi ja tiili 
Osa kohdetta:  Kallbådan ja Rönnskärin majakat (d) 
| --- | --- |
Valmistunut:  1800 
Otettu käyttöön:  1800 
Sammutettu:  1928 
| --- | --- |
Valon ominaisuudet:  Exting 
| --- | --- |
ARLHS:  FIN087 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Rönnskärin majakka on Rönnskärissä Kirkkonummella, Porkkalanniemen eteläpuolella sijaitseva majakka, joka on valmistunut vuonna 1800. Se on Suomen toiseksi vanhin. Rönnskärin majakkasaarella asui enimmillään parikymmentä asukasta ympäri vuoden. Majakka jäi pois käytöstä Porkkalan majakan valmistuttua Kallbådan luodolle ulommas merelle 1928. Huipulla sijainneen lyhtykojun paikalle tehtiin vuonna 1928 nykyinen huone pienine ikkunoineen. Majakan huipulla on myös puolustusvoimien merivalvontatutkan antenni, merivartijoiden ja VTS-keskuksen käytössä oleva kääntyvä kamera, sekä VTS-järjestelmän tutka-antenni.
Majakassa kuvattiin vuonna 1927 Erkki Karun ohjaama mykkäelokuva Nuori luotsi, jonka pääosassa näytteli Joel Rinne. Majakka oli vielä silloin alkuperäisessä asussaan.
Rönsskärilä on osallistuttu kansainväliseen majakka- ja majakkalaivaviikonloppuun 2004 puolustusvoimien Viestikoulun OI3W -amatööriradioasemalla ja osallistutaan 19. elokuuta 2017 merivoimien  Upinniemen sotilasradioamatöörit OI2HJ-amatööriradiosemalla.
Aiheesta muualla

Merenkulkulaitos. Rönnskär, pooki (Arkistoitu – Internet Archive) Rönnskärin majakan historiaa
Suomen majakat
| --- | --- |
Majakat:   Bengtskär  Bogskär  Flötjan  Gustaf Dalén  Gustavsvärn  Harmaja  Helsinki  Isokari  Jussarö  Kaijakari  Kalbådagrund  Kallan  Kallo  Kemi I  Kemi II  Keminkraaseli  Kokkola  Kotka  Kristiina  Kylmäpihlaja  Kökarsören  Lågskär  Längden  Marhällan  Marjaniemi  Merikarvia  Märket  Nahkiainen  Norrskär  Nyhamn  Oulu 1  Oulu 2  Oulu 3  Pietarsaari  Pori  Porvoo  Raahe  Rauma  Ritgrund  Rönnskär  Russarö  Sandbäck  Strömmingsbådan  Stubben  Suomen leijona  Suomenlinna  Sälgrund  Säppi  Sälskär  Söderskär  Tainio  Tankar  Tauvo  Tiiskeri  Ulkokalla  Utgrynnan  Utö  Vaasa  Valassaaret  Yttergrund 
Suomen majakat, joista 1940 ja 1944 tuli Venäjän majakkoja:   Hanhipaasi  Heinäluoto  Lounatrivi  Narvi  Numeroniemi  Pohjoiskorkia  Ristiniemi  Ruuskeri  Seiskari  Seivästö  Someri  Sortanlahti  Tytärsaari  Vaitolahti 
Suomen entiset majakat:   Glosholm  Heiskanen  Leppäniemi  Nyhamn  Pohjoisrivi  Porkkala  Rönnskär  Sirnitsä  Söderskär
Rukous (kappale)

| ”Rukous” Maj Karma |
| --- | --- | --- |

Singlen tiedot
 Albumilta: Ukkonen
 Äänitetty : Inkfish Studios
 Julkaistu: 14. kesäkuuta 2006
 Formaatti: CDS
 Tekijä(t): Maj Karma
 Tuottaja(t): Rauli Eskolin
 Tyylilaji: alternative rock
 Kesto: 03.43
 Levy-yhtiö: Megamania
Listasijoitukset
  Suomen virallinen lista: 2.
Maj Karman muut singlet
| ”Sarvia ja hampaita” 2005 | ”Rukous” 2006 | ”Salama” 2009 |
Rukous on alternative rock -yhtye Maj Karman single yhtyeen albumilta Ukkonen. Se julkaistiin 14. kesäkuuta 2006 levymerkillä Megamania.
Kappale ylsi julkaisuviikollaan Suomen virallisen listan sijalle 2.
Kappaleet

Rukous – 3.43
Sydän on yksinäinen saalistaja – 2.43
Kokoonpano

Herra Ylppö – laulu
Häiriö – kitara
Kimmo Kurittu – bassokitara
J. Savolainen – rummut
Elina Kivinen, Emma Pihkala, Rauna Sirola, Ulla Lampela – jousisoittimet (kappale 1)
Rauli Eskolin – tuottaja
Pauli Saastamoinen – masteroija
Faust Nero – kansikuva
Nauska – valokuvat
Aiheesta muualla

Rukous discogs.com -sivustolla
Perun presidentti

| Perun presidentti |
| --- | --- |
 Presidente Constitucional de la República del Perú
 
 
 Nykyinen Dina Boluarte 7. joulukuuta 2022 lähtien
Virka-asunto:  Hallituksen linna
Kauden pituus:  5 vuotta
Perustettu:  1821
Ensimmäinen:  José de San Martín
Kotisivut:  www.presidencia.gob.pe
Perun presidentti on Perun valtionpäämies, joka valitaan viiden vuoden välein. Istuva presidentti ei saa asettua ehdolle toiselle kaudelle, mutta entinen presidentti voi asettua ehdolle. Vaaleissa järjestetään tarvittaessa toinen kierros.
Maan perustuslain mukaan presidentiksi valittavan henkilön tulee olla syntyperäinen Perun kansalainen, vähintään 35-vuotias ja nauttia täysiä poliittisia oikeuksia. Presidentinvaalien yhteydessä valitaan myös kaksi varapresidenttiä, joille on asetettu presidentin kanssa samat pätevyysvaatimukset ja virkakausien rajoitukset.
Perun protektoraatti (1821–1822)

Perun protektoraatti perustettiin 3. elokuuta 1821. Protektoraatti kesti 20. syyskuuta 1822 asti.
| Järjestys | Protektoori (Syntynyt-Kuollut)	 | Protektoori (Syntynyt-Kuollut)	 | Virka-kausi | Puoluekanta |
| --- | --- | --- | --- | --- |
| 1 |  | José de San Martín (1778–1850) | 3. elokuuta 1821 –  20. syyskuuta 1822 | sitoutumaton |
Perun protektoraatti (1821–1822) > Peru-Bolivian konfederaatio   (1836–1839)

Vuonna 1836 maan eteläpuoli julistettiin itsenäiseksi Etelä-Perun tasavallan perustamisen myötä, kun taas Pohjois-Perun aleella perustettiin  Pohjois-Perun tasavalta. Nämä kaksi valtiota olivat Bolivian tasavallan kanssa perustamassa Perun-Bolivian konfederaatiota 28. lokakuuta 1836. Marsalkka Andrés de Santa Cruz toimi konfederaation  korkeimmana suojelijana. Samanaikaisesti tasavallan tosiasiallista valtaa pitivät kunkin alueen omat presidentit. Peru-Bolivian konfederaatio purkautui 25. elokuuta 1839.
| Sija | Presidentti (Syntynyt–Kuollut) | Presidentti (Syntynyt–Kuollut) | Virka-kausi | Puoluekanta |
| --- | --- | --- | --- | --- |
| 1 |  | Andrés de Santa Cruz  (1792–1865) | 7. helmikuuta 1836  –   25. elokuuta 1839 | sitoutumaton |
Perun protektoraatti (1821–1822) > Peru-Bolivian konfederaatio   (1836–1839) > Pohjois-Perun tasavalta (1836–1839)

Pohjois-Perun tasavalta
| Sija | Presidentti (Syntynyt–Kuollut) | Presidentti (Syntynyt–Kuollut) | Virka-kausi | Puoluekanta |
| --- | --- | --- | --- | --- |
| 1 |  | Luis José de Orbegoso y Moncada (1795–1847) | 21. elokuuta 1837 –   30. heinäkuuta 1838 | sitoutumaton |
| 2 |  | José de la Riva Agüero y Sánchez Boquete (1783–1858) | 1. elokuuta 1838 –   24. tammikuuta 1839 | sitoutumaton |
Perun protektoraatti (1821–1822) > Peru-Bolivian konfederaatio   (1836–1839) > Etelä-Perun tasavalta (1836–1839)

Etelä-Perun tasavalta
| Sija | Presidentti (Syntynyt–Kuollut) | Presidentti (Syntynyt–Kuollut) | Virka-kausi | Puoluekanta |
| --- | --- | --- | --- | --- |
| 1 |  | Ramón Herrera y Rodado (1799–1882) | 17. syyskuuta 1837 –   12. lokakuuta 1838 | sitoutumaton |
| 2 |  | Juan Pío de Tristán y Moscoso (1773–1859) | 12. lokakuuta  1838 –   23. helmikuuta 1839 | sitoutumaton |
Perun tasavalta (1822–1836)

Perun tasavalta perustettiin 28. heinäkuuta 1821. Sen perustuslaki hyväksytiin 20. syyskuuta 1822. Tasavalta kesti aina 11. elokuuta 1836
| Järjestys | Presidentti  (Syntynyt-Kuollut) | Presidentti  (Syntynyt-Kuollut) | Virka-kausi | Puolue kanta |
| --- | --- | --- | --- | --- |
| väliaikainen |  | Francisco Xavier de Luna Pizarro (1780–1855) | 20. syyskuuta1822 –  22. syyskuuta1822 | sitoutumaton |
| juntta |  | Juntta José de la Mar (1778–1830)  Felipe Antonio Alvarado  Manuel Salazar y Baquíjano (1777–1850) | 22. syyskuuta 1822 –  27. helmikuuta  1823 | sitoutumaton |
| väliaikainen |  | José Bernardo de Tagle (1779–1825) | 27. helmikuuta  1823 –  28. helmikuuta  1823 | sitoutumaton |
| 1 |  | José de la Riva Agüero (1783–1853) | 28. helmikuuta 1823 –  23. kesäkuuta 1823 | sitoutumaton |
| väliaikainen |  | Francisco Valdivieso y Prada | 23. kesäkuuta 1823 –  17. heinäkuuta 1823 | sitoutumaton |
| sotilasjuntta |  | Antonio José de Sucreá (1795–1830) | 23. kesäkuuta 1823 –  17. heinäkuuta 1823 | sitoutumaton |
| väliaikainen |  | José Bernardo de Tagle (1779–1825) | 17. heinäkuuta 1823 –  16. elokuuta 1823 | sitoutumaton |
| 2 |  | José Bernardo de Tagle (1779–1825) | 16. elokuuta 1823 –  10. helmikuuta  1824 | sitoutumaton |
| vapauttaja |  | Simón Bolívar (1783–1830) | 10. helmikuuta 1824 –  28. tammikuuta  1827 | sitoutumaton |
| juntta |  | Government Junta: Andrés de Santa Cruz (1792–1865) | 28. tammikuuta 1827 –  9. kesäkuuta 1827 | sitoutumaton |
| väliaikainen |  | Manuel Salazar y Baquíjano (1777–1850) | 9. kesäkuuta  1827 –  22. elokuuta 1827 | sitoutumaton |
| 3 |  | José de la Mar (1778–1830) | 9 . kesäkuuta 1827  – 7. kesäkuuta  1829 | sitoutumaton |
| väliaikainen |  | Manuel Salazar y Baquíjano (1777–1850) | 20. toukokuuta 1828 –  6. kesäkuuta  1829 | sitoutumaton |
| asevoimien komentaja |  | Antonio Gutiérrez de la Fuente (1796–1878) | 6. kesäkuuta 1829 –  1.syyskuuta 1829 | sotilasjuntta |
| väliaikainen |  | Agustín Gamarra (1785–1841) | 1.syyskuuta 1829 –  19. joulukuuta  1829 | sitoutumaton |
| asevoimien komentaja |  | Antonio Gutiérrez de la Fuente (1796–1878) | 21. syyskuuta 1829 –  25. marraskuuta 1829 | sotilasjuntta |
| 4 |  | Agustín Gamarra (1785–1841) | 19. joulukuuta   1829 –  20. joulukuuta  1833 | sitoutumaton |
| väliaikainen |  | Francisco Xavier de Luna Pizarro (1780–1855) | 20. joulukuuta  1833 –  21. joulukuuta   1833 | sitoutumaton |
| väliaikainen |  | Luis José de Orbegoso (1795–1847) | 21. joulukuuta  1833 –  11. elokuuta 1836 | sitoutumaton |
Aiheesta muualla

Kuvia tai muita tiedostoja aiheesta Perun presidentti Wikimedia Commonsissa
Running Scared (vuoden 2006 elokuva)

| Running Scared |
| --- | --- |

Ohjaaja:  Wayne Kramer
Käsikirjoittaja:  Wayne Kramer
Tuottaja:  Brett Ratner
Säveltäjä:  Mark Isham
Kuvaaja:  Jim Whitaker
Leikkaaja:  Arthur Coburn
Pukusuunnittelija:  Kristin M. Burke
Pääosat:   Paul Walker  Cameron Bright 
Valmistustiedot
Valmistusmaa:   Yhdysvallat  Saksa 
Tuotantoyhtiö:  New Line Cinema
Levittäjä:  New Line Cinema Netflix
Ensi-ilta:  24. helmikuuta 2006
Kesto:  122 minuuttia
Alkuperäiskieli:  englanti, venäjä
Budjetti:  15 000 000 USD
Tuotto:  9 380 029 USD
Aiheesta muualla
IMDb 
Elonet
AllMovie
Infobox OKNimi-testi OK: 
Running Scared on vuonna 2006 julkaistu toimintatrilleri. Elokuvan ohjasi sekä käsikirjoitti Wayne Kramer ja pääosassa on Paul Walker.